Die Groot Plaasproe – van bok tot bier! - Agri-Expo Livestock & Die Groot Plaasproe
Tentoonstelling bring produsente en verbruikers bymekaar
Die fees vind daagliks van 10:00 tot 18:00 plaas. Kliek hier om jou kaartjies by Computicket te koop teen R120 vir volwassenes en R30 vir skoliere. Kaartjies is ook by die hek beskikbaar. Toegang vir kinders onder ses jaar is gratis. Saterdag-kaartjies sluit toegang in tot Agri-Expo Livestock, ‘n wêreldklastentoonstelling van die Suid-Afrikaanse vee- en suiwelbedryf, met die kroning van die FNB-Suiwelkoningin en die BKB-Rooivleiskoning/in as hoogtepunt.
Vir meer inligting, besoek www.diegrootplaasproe.co.za, volg die Groot Plaasproe op Facebook, Twitter of Instagram @grootplaasproe, of kontak Agri-Expo by 021 975 4440 of admin@agriexpo.co.za. Podlitiek: EFF-rommel, die twiet oor e-tol en Nederland sê nee vir grondonteiening | Maroela Media
Soos wat skole en universiteite heropen, blyk dit vir die Podlitiek-span asof die Suid-Afrikaanse nuussiklus ook uit sy effense hibernasie ontwaak het en soos ’n honger beer die strate van Suid-Afrika op en af loop op soek na iets om te verorber. Gelukkig was daar hierdie afgelope week ’n paar werklik sappige stories, wat vertel en gesels nodig gehad het. Maar moenie vrees nie, Podlitiek-luisteraar, alle sappige stories word inderdaad in diepte bespreek.
Marianne Thamm van die Daily Maverick het in die afgelope week effens deur die EFF se rommel gegrou – en nee, dit is nie ’n metafoor vir topjoernalistiek nie, sy het werklik tussen die rommel van die rooies se hooggeplaastes gaan grou, op soek na iets om te vertel. Sy het afgekom op duur sjampanje en ander luukse goedere, nie dat ons werklik verbaas behoort te wees nie. Die punt is eerder hoe ons hieroor dink en voel. Is dit reg, wonder die paneel van Ernst, Paul, en Daniël, om mense se privaatheid op hierdie manier te skend? Selfs Podlitiek se paneel stem nie hieroor saam nie – soos wat die luisteraar sal uitvind.
Twitter is goed vir baie dinge, veral (skynbaar) as jy ’n ANC-hoë is en jou mening wil lug. In die afgelope week het David Makhura, die Gautengse premier, aangevoer dat daar nie plek vir e-tol in dié provinsie se toekoms is nie. Soos wat dit ’n goeie boontjieteller betaam, het Tito Mboweni, minister van finansies, hom heftig hieroor uitgespreek en gestel dat mense wat e-tol betaal, in goeie infrastruktuur belê en dit in die toekoms kan benut. So ’n debat is natuurlik interessant, maar om dit op Twitter te voer, is dalk effens informeel, of hoe sê ons paneel?
Nou ja, laastens is die Kaap weer Hollands. Goed, die Kaap is nie regtig weer Hollands nie, maar die Nederlandse tweede kamer (iets soos hul parlement), het in die afgelope week met ’n meerderheid teen die Suid-Afrikaanse regering se planne, om grond sonder vergoeding te onteien, gestem. Geopolitiek speel natuurlik ’n al groter rol in ons samelewing, namate lande nie meer soos eilandjies van hul eie beleid kan funksioneer en die buiteland kan ignoreer nie. Maar, is dit dan nie inmenging nie? Luister gerus hoe ons paneel hieroor voel.
Internasionale nuus kom oudergewoonte later in die episode aan die beurt, en hierdie week word Antifa, ’n Amerikaanse organisasie wat dit skynbaar ten doel het om fascisme teen te staan, bespreek. Hierdie groep se nuwe gewoonte om joernaliste aan te rand (en dit in die naam van vrede!), beland onder die Podlitiek-mikroskoop.
Wat beteken dit nou eintlik dat Nederland se dat grond nie onteien mag word nie. Watter se het hulle nou eintlik? Dankbaar vir die uitspraak maar sien nie die doel daarin nie.
Baie interessante kommentaar!
Let daarop dat die ANC inderwaarheid vir die wêreld vertel dat ‘n klein kriminele kabaal ‘n hele ekonomie gaan vernietig ter wille van hul eie direkte persoonlike gewin.
Ek dink dis belangrik om te noem dat die Nederlandse wetgewer nie in direkte woorde sê grond mag nie onteien word nie maar eerder dat hulle teen onteiening sonder vergoeding posisie neem.
Internasionale druk is ‘n besonderse belangrike beleids-hefboom om te gebruik. SA is nie ‘n eiland en geïsoleerd nie.
Laastens mag die uitspraak deur Nederland hopelik ‘n dominoe effek hê dat groter lande ook hierdie posisie neem.